มันนีทูเดย์
คาด ธปท.คงดอกเบี้ย
27 ม.ค. 2558

คาด ธปท.คงดอกเบี้ย 
ธนาคารเอชเอสบีซี ออกรายงานคาดการณ์ว่า ธนาคารแห่งประเทศไทย (ธปท.) มีแนวโน้มคงอัตราดอกเบี้ยนโยบายที่ 2% ในการประชุมคณะกรรมการนโยบายการเงิน (กนง.) วันทีี่ 28 ม.ค.นี้โดยจะยังรอติดตามและประเมินข้อมูลเศรษฐกิจในไตรมาส 4 ที่ผ่านมา และการพัฒนาการของเศรษฐกิจและตลาดการเงินโลก อย่างไรก็ตามเอชเอสบีซี เชื่อว่า กนง.จะปรับลดอัตราดอกเบี้ยลง 0.25% ภายในช่วงไตรมาสแรกปีนี้ เนื่องจากการฟื้นตัวเศรษฐกิจยังอ่อนแอ โดยธปท.ยังคงประเมินว่าเศรษฐกิจไทยจะขยายตัวต่ำกว่าศักยภาพต่อไปถึงไตรมาส 3 ปีหน้า และเอชเอสบีซีคาดว่ามีความเสี่ยงที่อัตราเงินเฟ้อจะต่ำกว่ากรอบเป้าหมายนโยบาย
ด้านศูนย์วิจัยกสิกรไทย คาดการณ์ว่า การประชุมคณะกรรมการนโยบายการเงิน (เอฟโอเอ็มซี) ของธนาคารกลางสหรัฐ (เฟด) ในวันที่ 28 ม.ค.นี้ตามเวลาท้องถิ่น จะยังไม่มีการส่งสัญญาณปรับเปลี่ยนท่าทีในการดำเนินนโยบายการเงินในปัจจุบัน โดยเฟดคงติดตามปัจจัยเสี่ยงต่างๆ ที่ี่อาจจะส่งผลกระทบต่อการฟื้นตัวอย่างใกล้ชิด เพื่อหาจังหวะเหมาะสมในการส่งสัญญาณถึงการเปลี่ยนแปลงนโยบายการเงินต่อไป